kardosdrur/scandi-wiki huggingface dataset:
Christian Frederik Haxthausen

Christian Frederik Haxthausen er navnet på flere personer:

 Christian Frederik Haxthausen (officer) (1690-1740) – dansk greve og officer
 Christian Haxthausen (1855-1914) – dansk borgmester i Store Heddinge (Christian Frederik Haxthausen)
 Christian Frederik Haxthausen (diplomat) (1887-1932) – dansk officer og diplomat
Herman Hegermann-Lindencrone

Johan Herman Hegermann-Lindencrone (født 15. januar 1872 på Bjørnemose, død 2. februar 1929) var en dansk officer.

Han var søn af officeren Fritz Hegermann-Lindencrone og avancerede i hæren til ritmester.

Han ægtede 14. juni 1905 Angela Berling (20. maj 1885 på Ordruphøj, Ordrup – ), datter af rentier Volmer Carl Berling (1859-1909) og Signe Eudoxie Idelma født Hansten (1866-).

Kilder 
 Slægtsside

Eksterne henvisninger 

Kavaleriofficerer fra Danmark
Personer i Kraks Blå Bog (afdøde)
Danskere i 1800-tallet
Danskere i 1900-tallet
Personer fra Fyn
Norgesmesterskabet i boksning 1916

Norgesmesterskabet i boksning 1916 blev arrangeret af Bergens Atletklub 17-18. december i Koncert-Palæet i Bergen.

Medaljevindere

Herrer 
Kongepokalen blev vundet i vægtklassen mellemvægt A af Georg Antonius Brustad.

Kilder 
 K. Vilh. Amundsen, Idrætsboken, 1923.
 Egil Røyving, Klar...Boks!, 2005.
 Gula Tidend 18.december 1916
 Bergens Tidende 17.december 1916

Boksning i 1916
1916
Quercetalia robori-petraeae

Quercetalia robori-petraeae er den plantesociologiske orden, som hører til på tør, næringsfattig bund. Disse skove er og har været meget udbredte på sandet og gruset jord (f.eks. i Vestjylland), og de findes stadig, hvor de ikke er blevet skovet og erstattet af granplantager. De kan kendes på, at de bl.a. rummer følgende arter:

 Vorte-Birk (Betula pendula)
 Hedelyng (Calluna vulgaris)
 Liljekonval (Convallaria majalis)
 Bølget Bunke (Deschampsia flexuosa)
 Almindelig Ene (Juniperus communis)
 Skov-Fyr (Pinus sylvestris)
 Bævre-Asp (Populus tremula)
 Vinter-Eg (Quercus petraea)
 Stilk-Eg (Quercus robur)
 Almindelig Røn (Sorbus aucuparia)

Se også 
 Querco-Fagetea – den plantesociologiske klasse, som Quercetalia pubescenti-petraeae tilhører.

Plantesamfund
FA Cup 1872-73

Football Association Challenge Cup 1872-73 var den anden udgave af Football Association Challenge Cup, nutildags bedre kendt som FA Cup. Seksten af The FA's medlemsklubber var tilmeldt turneringen, der blev afviklet som en cupturnering. To af klubberne trak sig imidlertid inden den første kamp, så turneringen fik deltagelse af 14 klubber – to mere end året før. Den første kamp blev spillet den 19. oktober 1872, og finalen blev afviklet den 29. marts 1873 på Lillie Bridge Grounds i London, hvor Wanderers FC vandt 2-0 over Oxford University AFC på mål af Arthur Kinnaird og Charles Wollaston.

Resultater

Første runde 

Første runde blev spillet i perioden 19. – 26. oktober 1872 og havde deltagelse af 14 af de 16 tilmeldte hold, idet de forsvarende mestre Wanderers FC først trådte ind i turneringen i finalen, mens Queen's Park FC først trådte ind i turneringen i semifinalen.

Anden runde 

Anden runde blev spillet den 23. november – 7. december 1872 og havde deltagelse af de syv hold, der var gået videre fra første runde. På grund af det ulige antal deltagere, blev Royal Engineers AFC soversiddere og gik dermed direkte videre til tredje runde.

Tredje runde 

Tredje runde havde deltagelse af fire hold og blev afviklet i perioden 9. – 21. december 1872, hvor holdene spillede om de to ledige pladser i kvarfinalen.

Kvartfinale 

Kvartfinalen havde deltagelse af de to vindere fra tredje runde og blev afviklet den 3. februar 1873. Holdene spillede om én ledig plads i semifinalen

Semifinale 

Semifinalen skulle have været spillet mellem Queen's Park FC og Oxford University FC, men det skotske hold meldte afbud, hvilket sendte universitetsholdet direkte i finalen.

Finale 

Finalen blev ledet af dommeren Alfred Stair fra Upton Park FC. Det beskedne tilskuertal til finalen skyldtes angiveligt, at kaproningskonkurrencen mellem Oxford og Cambridge blev afholdt samme dag.

Kilder / eksterne henvisninger 
 The FA – FA Cup-historie 
 RSSSF – 1872–73 FA Cup 
 FA Cup finals – 1873

Noter 

Sæsoner i FA Cup
Fodbold i 1872
Fodbold i 1873
Ensomme hjerters klub

Ensomme hjerters klub er en roman af Lotte og Søren Hammer, udgivet 29. august 2011 på Gyldendal. Romanen er tredje bind i en planlagt serie politiromaner med Konrad Simonsen i rollen som efterforskningsleder.
 
Bogen er en fortsætteleser på den trilogi, der startede med Svinehunde (2010) og fortsatte med Alting har sin pris (2011).

Plot 

Chefkriminalinspektør Konrad Simonsen må på grund af eftervirkningerne af et hjerteanfald overlade opklaringen af et skuddrama på en skole til sin brogede samling af underordnede, der hver især har personlige problemer, der skal løses. I stedet får han opgaven at undersøge, om et dødsfald, der er blevet registreret som en ulykke i virkeligheden var et drab. Hans efterforskning fører ham tilbage til en næsten 40 år gammel sag om en forsvunden teenager, og i løbet af opklaringen må han erkende, at han selv har fortrængt nogle væsentlige oplevelser fra tiden omkring 1970.

Han er flyttet ind hos sin underordnede, Komtessen, som han i nogen tid har haft et erotisk forhold til; spørgsmålet i deres forhold er dog, om det kan holde til Konrads i perioder excentriske optræden.

Litteratur 
 Lotte & Søren Hammer: Ensomme hjerters klub Gyldendal. Udgivet: 29. august 2011 .

Noter 

Romaner fra Danmark
Litteratur i 2011
Norgesmesterskabet i boksning 1917

Norgesmesterskabet i boksning 1917 blev arrangeret af Christiania Turnforening
12-13. maj i Turnhallen, Kristiania.

Medaljevindere

Herrer 
Kongepokalen kunne vindes i vægtklassen sværvægt og blev vundet af Georg Antonius Brustad.

Kilder 
 K. Vilh. Amundsen, Idrætsboken, 1923.
 Egil Røyving, Klar...Boks!, 2005.
 Adresseavisen 15.05.1917

Boksning i 1917
1917
South Park (sæson 6)

Sæson 6 af South Park, en amerikansk tv-serie skabt af Trey Parker og Matt Stone, blev første gang sendt den 6. marts 2002 og sidste afsnit blev sendt den 11. december 2002.. Sæsonen er den eneste hvori Kenny ikke er en af hovedpersonerne, da han blev skrevet ud i slutningen af den forudgående sæson. Han er dog en del af nogle afsnit, uden dog at blive og kommer tilbage til serien i slutningen af sæsonens sidste afsnit.

Afsnit

Referencer 

South Park (sæson 6)-episoder
Sæsoner af tv-serier
Norgesmesterskabet i boksning 1918

Norgesmesterskabet i boksning 1918 blev arrangeret af Fredrikstad Idrætsforening
9-10. marts i Arbeiderforeningens store sal, Fredrikstad.

Medaljevindere 
Kongepokalen kunne vindes i vægtklassen bantamvægt og blev vundet af Arthur Olsen.

Herrer

Kilder 
 K. Vilh. Amundsen, Idrætsboken, 1923.
 Egil Røyving, Klar...Boks!, 2005.
 Adresseavisen 14. marts 1918
 Nidaros 11. marts 1918

Boksning i 1918
1918
Muldvarpe

Muldvarpe er en familie i pattedyrsordenen ægte insektædere, tidligere i ordenen insektædere. Til familien regnes omkring 46 arter fordelt på 17 slægter i tre underfamilier. Der findes muldvarpe i Europa, Asien og Nordamerika. I det centrale Europa findes kun europæisk muldvarp. Mange, men ikke alle muldvarpe, lever i underjordiske gange som de selv graver. Nogle arter lever over jorden eller delvist i vand.

Beskrivelse 
Muldvarpe har typisk en tyk, mere eller mindre cylindrisk krop, fremragende snude, kort hals og korte ben. Alle muldvarpe er små. Kropslængden varierer fra 3 til 22 cm og vægten fra 9 til 170 g. Den største art er russisk desman, og de mindste arter ligner spidsmus.

Halelængden varierer, hos gravende arter er den sædvanligvis kort og kun sparsomt behåret. Hårene er normalt følehår som hjælper arten med at orientere sig bagud. Hos spidsmuslignende arter og desmaner er halen lige så lang som resten af kroppen. Hos desmanerne er den også fladtrykt hvilket giver bedre manøvredygtighed i vand.

Hos underjordiske arter består pelsen kun af uldhår så den føles blød og fin. De kan derfor bevæge sig frem og tilbage i snævre gange uden større problemer. Desmaner har derimod en næsten vandtæt pels. Pelsens farve varierer mellem lysegrå, forskellige nuancer af brun og sort.

Alle muldvarpe har duftkirtler i huden til at markere revirets grænser. Desmaner har derforuden kirtler ved haleroden som afsondrer en moskusagtig duft.

Hos nogle arter er forbenene tilpasset gravning med kraftfulde kløer og udadvendte poter der kan skovle jord væk foran kroppen. Desmaner har derimod poter med svømmehud og en bræmme af stive hår langs kanten som hjælper ved svømning.

Alle arter har små øjne og dårligt syn, men kun få er helt blinde. De udvendige ører er meget små eller mangler helt. Muldvarpe er meget afhængige af deres følesans med følehår i ansigtet, på benene og halen. Deres fleksible snuder er specielt følsomme. Desmaner kan lukke deres næsebor og ører når de dykker. Muldvarpes penis peger bagud, og de har ingen pung.

Hunnerne har seks eller otte patter. Begge køn har fem tæer med kløer på både forben og bagben. Poterne har et ekstra ben, kaldet os falciforme. Hos de gravende muldvarpe er nøglebenet og overarmsbenet forbundne. Skinneben og lægben er delvist sammenvoksede hos alle muldvarpe. Skambenet forbinder ikke bækkenets to sider. Kraniet er langt, smalt og temmelig fladt.

Muldvarpe spiser insekter og andre små dyr. Gravende muldvarpe spiser mest regnorme, insektlarver og snegle, men desmaner spiser vandlevende dyr som rejer, insektlarver og snegle.

Klassifikation 

Familien er inddelt i 3 underfamilier med i alt 17 slægter og ca. 46 arter. Underfamilierne er:
 Underfamilie Uropsilinae (Spidsmusmuldvarpe): 1 slægt med 4 arter i Kina, Burma og Butan.
 Underfamilie Scalopinae: 5 slægter med 6-7 arter i Nordamerika og 1 art i Kina.
 Underfamilie Talpinae: Muldvarpe og desmaner. 11 slægter i Asien, Europa og Nordamerika.

Ikke-beslægtede, men lignende dyr 

Disse dyr ligner muldvarpe, men tilhører andre dyregrupper:
 Pungmuldvarpe som er pungdyr
 Guldmuldvarpe som tilhører ordenen Afrosoricida

Referencer
Norgesmesterskabet i boksning 1919

Norgesmesterskabet i boksning 1919 blev arrangeret af Bokseforbundet
15-16. marts i Turnhallen i Kristiania.

Medaljevindere 
Kongepokalen kunne vindes i vægtklassen fjervægt og blev vundet af Niels Jensen.

Herrer

Kilder 
 K. Vilh. Amundsen, Idrætsboken, 1923.
 Egil Røyving, Klar...Boks!, 2005.
 Adresseavisen 16. marts 1919
 Nidaros 17. marts 1919

Boksning i 1919
1919
Silbervogel

Silbervogel (tysk) eller Silverbird (engelsk), var et design til et raketdreven suborbital bombefly, der fra Tyskland kunne nå USA. Flyet blev udtænkt af Eugen Sänger og Irene Bredt i slutningen af 1930'erne for Det Tredje Rige.  Ideen var, at flyet kunne slå smut i de øvre luftlag. Flyet forblev på tegnebordet, men efter 2.verdenskrig havde vestmagterne øje for Nazi-Tysklands teknologiske landvindinger, og mange forskere fra Nazityskland som Sänger og hans kone, født Bredt, og  Wernher von Braun kom til Frankrig, England eller USA for at starte rumkapløbet. 
Silbervogel eller Silverbird viste, at Det Tredje Rige teknologisk var på forkant. 

Bombefly
Frederik Ferdinand von Krogh (overforstmester)

Frederik Ferdinand von Krogh (født 23. maj 1780 på Gram Slot, død 26. december 1844 på Wedellsborg) var en dansk forstmand, bror til amtmand Frederik Christian von Krogh, overførster Caspar Hermann von Krogh, amtmand Godske von Krogh og general Christoph von Krogh.

Han var søn af Frederik Ferdinand von Krogh, tog efter at have været fændrik forsteksamen og landmålereksamen, blev 1806 overførster i det 1. slesvigske jægermesterdistrikt, 1821 faderens eftermand som jægermester i Nordslesvig, 1834 overforstmester for hele monarkiet. Krogh blev 1801 forst- og jagtjunker, 1802 kammerjunker, 1809 forstmester, 1810 hofjægermester, 1815 kammerherre, 1836 gehejmekonferensråd, 1840 Storkors af Dannebrog. Allerede som jægermester har han ført tilsyn med forskellige skove i kongeriget, og som overforstmester synes han nærmest at have været en slags konsulent for Rentekammeret uden selvstændig administrativ myndighed.

1803 ægtede von Krogh Johanne Sophia von Warnstedt (31. oktober 1781 – 5. februar 1867), datter af jægermester F.C. von Warnstedt til Løjtmark. Han døde 26. december 1844 på Wedellsborg, hvis besidder var hans svigersøn, Carl Wedell.

I Silkeborg har Frederik Ferdinand Krogh fået opkaldt Kroghsvej efter sig og er også mindet i skovene ved udsigtspunktet Kroghs Bænk på sydsiden af Almind Sø.

Kilder 
 Adolf Oppermann, "Frederik Ferdinand von Krogh", i: C.F. Bricka (red.), Dansk Biografisk Lexikon, København: Gyldendal 1887-1905.
 Tidsskrift for Skovvæsen, 1894, B, s. 97.
 A. Oppermann, Bidrag til de danske Skovbrugs Historie 1786-1886.

Eksterne henvisninger 
 Opslag i WikiSilkeborg

Storkors af Dannebrog
Jægermestre fra Danmark
Overførstere fra Danmark
Frederik Ferdinand 2
Danskere i 1800-tallet
Personer fra Sønderjylland (i Danmark)
Personer i Dansk Biografisk Leksikon
Kammerherrer fra Danmark
Hofjægermestre fra Danmark
Gehejmekonferensråder fra Danmark
Frederik Ferdinand von Krogh

Frederik Ferdinand von Krogh er navnet på flere personer:

 Frederik Ferdinand von Krogh (jægermester) (1737-1829) – dansk jægermester
 Frederik Ferdinand von Krogh (overforstmester) (1780-1844) – dansk overforstmester, søn af ovennævnte
 Frederik Ferdinand von Krogh (søofficer) (1806-1890) – norsk søofficer
South Park (sæson 7)

Sæson 7 af South Park, en amerikansk tv-serie skabt af Trey Parker og Matt Stone, blev første gang sendt den 19. marts 2003, og sidste afsnit blev sendt den 17. december 2003..

Afsnit

Referencer 

South Park (sæson 7)-episoder
Sæsoner af tv-serier
FA Cup 1873-74

Football Association Challenge Cup 1873-74 var den tredje udgave af Football Association Challenge Cup, nutildags bedre kendt som FA Cup. 28 af The FA's medlemsklubber var tilmeldt turneringen, der blev afviklet som en cupturnering. Seks af klubberne trak sig imidlertid inden den første kamp, så turneringen fik deltagelse af 22 klubber – otte mere end året før. Den første kamp blev spillet den 9. oktober 1873, og finalen blev afviklet den 14. marts 1874 på Kennington Oval i London, hvor Oxford University FC vandt 2-0 over Royal Engineers AFC. Det var Oxford Universitys første triumf i FA Cup'en.

Resultater

Første runde 

Første runde blev spillet i perioden 9. oktober – 17. november 1873 og havde deltagelse af alle 28 hold.

Anden runde 

Anden runde blev spillet den 22. november – 20. december 1873 og havde deltagelse af de 14 hold, der var gået videre fra første runde.

Kvartfinaler 

Kvartfinalerne havde deltagelse af de syv vindere fra tredje runde og blev afviklet i perioden 6. december 1873 – 31. januar 1874. På grund af det ulige antal hold, var Swifts FC oversiddere i denne runde.

Semifinaler

Finale

Kilder / eksterne henvisninger 
 The FA – FA Cup-historie 
 RSSSF – 1873–74 FA Cup 
 FA Cup finals – 1874

Noter 

Sæsoner i FA Cup
Fodbold i 1873
Fodbold i 1874
Frederik Ferdinand von Krogh (søofficer)

Frederik Ferdinand von Krogh (født 14. december 1806 i Trondhjem, død 2. september 1890) var en norsk søofficer, bror til George Frederik von Krogh (publicist).

Han var søn af Georg Frederik von Krogh og sluttede sin karriere som kontreadmiral. Han var far til viceadmiral George Frederik von Krogh (søofficer).

Kilder 
 Slægtsside 
 Slægtsside 

Frederik Ferdinand 3
Admiraler fra Norge
Personer fra Trondheim
Nordmænd i 1800-tallet
Langø Kirke

Langø Kirke ligger på det vestlige Lolland og er opført i røde mursten fra 1900-1901. Indbyggerne i Langø havde før denne tid en lang og besværlig vej til kirken i Kappel og det blev den lokale sognepræst Hakon Viktor Graa opmærksom på. Han iværksatte en indsamling til et kapel i fiskerbyen og efterhånden dannedes en komité, som gik videre med planerne. I april 1900 blev kapellet godkendt af kirkeministeriet og i sensommeren påbegyndte man byggeriet. Efter den officielle bygningsindvielse af biskoppen 15. september "opgraderedes" kapellet til at være en egentlig kirke.

Eksterne kilder og henvisninger 
 Langø Kirke hos KortTilKirken.dk
 Langø Kirke i 100 år 

Kirker i Lolland Kommune
Kirker i Lolland-Falsters Stift
Kirker i Maribo Amt
George Frederik von Krogh (publicist)

George Frederik von Krogh (11. april 1802 i Trondhjem – 23. april (?) 1841 i Rom) var en norsk publicist, bror til Frederik Ferdinand von Krogh.

Han var søn af Georg Frederik von Krogh og blev cand. jur. 1824. Han fremsatte forslag om fejring af Norges grundlovsdag 17. maj allerede på 10-årsdagen i 1824 og var aktivt med i Torvslaget 1829. Han skrev i liberale politiske aviser og var engageret i det kommunale selvstyre.

Hans ven Henrik Wergeland søgte ofte at støtte ham og gav ham et mindesmærke i et af sine digte. Camilla Collett har skildret hans personlighed som figuren Lorentz Brandt i Amtmandens Døttre, Jonas Lie i Familjen paa Gilje.

Kilder 
 Opslag i Store Norske Leksikon

George Frederik 1
Jurister fra Norge
Personer fra Trondheim
Sounds of a Playground Fading

Sounds of a Playground Fading er det tiende album af det svenske melodiske dødsmetal-band In Flames, som blev udgivet den 15. Juni 2011 gennem Century Media/Razzia. Dette er det første album uden den tidligere guitarist Jesper Strömblad, som forlod bandet i Februar 2010.

Spor 
 "Sounds Of A Playground Fading" – 4:44
 "Deliver Us" – 3:31
 "All for Me" – 4:31
 "The Puzzle" – 4:34
 "Fear Is the Weakness" – 4:07
 "Where the Dead Ships Dwell" – 4:27
 "The Attic" – 3:18
 "Darker Times" – 3:25
 "Ropes" – 3:42
 "Enter Tragedy" – 3:59
 "Jester's Door" – 2:38
 "A New Dawn" – 5:52
 "Liberation" – 5:10

Album fra 2011
In Flames-album
George Frederik von Krogh (søofficer)

George Frederik von Krogh (1843 i Trondhjem – 1901) var en norsk søofficer.

Han var søn af kontreadmiral Frederik Ferdinand von Krogh og Molly Clasen (1816-1880) og sluttede sin karriere som viceadmiral.

Han var gift med Frederikke Elisabeth Clasen (1849-1910).

Kilder 
 The von Krogh family in Trondheim

George Frederik 2
Admiraler fra Norge
Personer fra Trondheim
Scottish Cup 1873-74

Scottish Football Association Challenge Cup 1873-74 var den første udgave af Scottish Football Association Challenge Cup, nutildags bedre kendt som Scottish Cup. Seksten hold var tilmeldt turneringen, der blev afviklet som en cupturnering. To af klubberne trak sig imidlertid inden den første kamp, så turneringen fik deltagelse af 14 klubber. Den første kamp blev spillet den 18. oktober 1873, og finalen blev afviklet den 21. marts 1874 på Hampden Park i Glasgow, hvor Queen's Park FC vandt 2-0 over Clydesdale FC.

Resultater

Første runde 

Første runde blev spillet i perioden 18. – 8. november 1873 og havde deltagelse af alle 16 hold.

Kvartfinaler 

Kvartfinalerne blev spillet den 8. november – 6. december 1873 og havde deltagelse af de otte hold, der var gået videre fra første runde.

Semifinaler

Finale

Kilder / eksterne henvisninger 
 London Hearts Supporters Club – Scottish Cup Results for 1873-74
 RSSSF: Scottish Cup 1873–74
 IFFHS: Scottish Cup 1873–74

Sæsoner i Scottish Cup
Fodbold i 1873
Fodbold i 1874
Frederik Christian von Krogh

Frederik (Friderich) Christian von Krogh (født 13. april 1790 på Åstrupgård i Åstrup Sogn, død 28. december 1867 i Kiel) var en dansk amtmand, bror til overforstmester Frederik Ferdinand von Krogh, overførster Caspar Hermann von Krogh, amtmand Godske von Krogh og general Christoph von Krogh.

Han var søn af Frederik Ferdinand von Krogh, blev 1814 auskultant i Rentekammeret, 1815 kammerjunker og fra 1819 amtmand i Sønderborg og Nordborg Amter. 1828 blev von Krogh kammerherre, 1830 amtmand i Tønder Amt og blev af den provisoriske slesvig-holstenske regering afsat 1848, idet von Krogh var helstatsmand. Han blev 1840 Ridder af Dannebrog, 1841 Dannebrogsmand og 1846 Kommandør af Dannebrog.

Von Krogh blev gift den 15. maj 1820 på Lerchenborg med komtesse Cornelia Sophie Lerche, datter af lensgreve Christian Cornelius Lerche og Ulrikka Sophie von Levetzow (9. april 1798 på Lerchenborg – 6. december 1873 i Kiel).

Kilder 
 Danmarks Adels Aarbog 1898.
 Slægtsside

Eksterne henvisninger 

Amtmænd fra Slesvig
Danskere i 1800-tallet
Frederik Christian
Personer fra Sønderjylland (i Danmark)
Kommandører af 1. grad af Dannebrog
Kammerherrer fra Danmark
Foreningen af Katolske Skoler i Danmark

Foreningen af Katolske Skoler i Danmark (FAKS) er katolsk forening i Københavns Kommune, som har til formål at repræsentere Danmarks 22 katolske skoler overfor det offentlige og andre skoleorganisationer både i ind- og udland. Foreningens hovedformål er at formidle et samarbejde mellem de katolske skoler i Danmark for at styrke skolerne, både principielt og konkret, i deres målsætning som katolske skoler.

Enhver privat grundskole og ethvert privat gymnasium godkendt som katolsk skole af den stedlige biskop (Czeslaw Kozon, pr. 2006) kan optages i foreningen. FAKS skolerne bygger alle på det kristne livs- og menneskesyn, således som det kommer til udtryk i evangeliet og Kirkens lære. De overordnede formålsparagraffer er næsten identiske for skolerne, men hvordan de enkelte delelementer i formålsparagrafferne udmønter sig besluttes på den enkelte skole.

Foreningens hovedadresse følger med den pågældende formand for bestyrelsens i alt 5 medlemmer, som vælges for 2 år ad gangen. Foreningens nuværende formand er Dan Jensen fra Sct Ibs Skole i Horsens.

Foreningen har samarbejdet med Foreningen af Kristne Friskoler i at tale til de danske folkevalgte om fortsat mulighed for religiøs udøvelse på friskoler.

Foreningens historie 
Foreningen havde sin stiftende generalforsamling i Odense den 29. august 1965.

Foreningens formænd har blandt andet indkluderet nedenstående personer:
 Erling Tiedemann
 Jørgen Frost-Jensen
 Ole Meyer
 Georg Høhling
 Dan Jensen (siddende formand siden 2012)

Foreningens medlemmer 
De 22 katolske skoler i FAKS havde et samlet elevtal på 9.550 (pr. 5. september 2014), heraf 1398 katolikker, knap 15%.

 Sankt Joseph Søstrenes Skole i Charlottenlund
 Rygaards Skole i Hellerup
 Sankt Ansgars Skole på Nørrebro
 Sankt Annæ Skole på Amager
 Institut Sankt Joseph på Østerbro
 Niels Steensens Gymnasium på Østerbro
 Sankt Knud Lavard Skole i Kongens Lyngby
 Sankt Josefs Skole i Roskilde
 Sankt Pauls Skole i Taastrup
 Sankt Nikolaj Skole i Esbjerg
 Sankt Knuds Skole i Fredericia
 Sankt Ibs Skole i Horsens
 Sct. Michaels Skole i Kolding
 Sankt Birgitta Skole i Maribo
 Stenoskolen i Nakskov
 Sankt Joseph Søstrenes Skole i Nykøbing Falster
 Vor Frue Skole i Næstved
 Sankt Albani Skole i Odense
 Sankt Joseph Skole i Ringsted
 Sankt Norberts Skole i Vejle
 Sct. Mariæ Skole i Aalborg
 Sankt Knuds Skole i Århus

Referencer

Ekstern henvisning 
 Foreningen af Katolske Skoler i Danmarks officielle hjemmeside 

Katolske skoler i Danmark
Foreninger fra Danmark
Fri grundskole
Folkevilje

Folkevilje eller folkeviljen  har flere betydninger:
 Folkeviljen (avis) – tidligere norsk dagblad, 1911 – 1956, grundlagt af Kristian Pedersen Tønder
 Folkeviljen (illegal avis) – norsk illegal avis fra anden verdenskrig
Folkeviljen (avis)

Folkeviljen var et norsk dagblad, som blev oprettet af sognepræst Kristian Pedersen Tønder, i Sjøvegan.

Første  udgave af bladet udkom den 9. september 1911.

I februar 1917 blev Folkeviljen partiavis for Arbeiderpartiet og flyttet til Harstad, hvor den konkurrerede med aviserne Haalogaland og Harstad Tidende.

Folkeviljen blev nedlagt i 1956.

Litteratur 
Gunnar Reppen: Trykkerier og aviser i Harstad. Harstad 2007.

Aviser fra Norge
Etableret i 1911
Harstad
Folkeviljen (illegal avis)

Folkeviljen var en norsk illegal avis, som blev udgivet i Norge under den tyske besættelse i 2. verdenskrig.

Avisen blev etableret på Gjøvik i februar 1941, med redaktør Leif Blichfeldt fra Oppland Arbeiderblad, som drivkraft, og med tyngdepunkt i den lokale arbejderbevægelse.

Blichfeldt blev arresteret af Gestapo, i efteråret 1943.

Avisen udkom to gange om måneden i et oplag på 500 eksemplarer, og holdt stort set udgivelsen i gang til krigens slutning.

Ekstern henvisning
Hans Luihn: De illegale avisene, Universitetsforlaget (1960)

Aviser fra Norge
Illegale publikationer
Etableret i 1941